**Algimnáziumi gyűjtés: december 12-16.**

**Főgimnáziumi gyűjtés: december 10-12.**

**Cipősdoboz akció Kárpátaljára és Gyulajba**

A csomagokat minden reggel 7:30 és 7:55 között lehet leadni egy földszinti teremben (később jelezzük). A gyűjtést a Diákkamara képviselői végzik.

Tudnivalók:

* az ajándékokat cipősdobozban gyűjtjük
* könyv, írószer, füzet, játék stb. mellett még csokoládét lehet bele tenni vagy olyan édességet, ami nem romlik meg
* olyan ajándékot adjunk, amit mi is szívesen kapnánk
* 2 gyerek ad be egy dobozt, de **nagyon köszönjük, ha önállóan adnak be plusz dobozt, mert sok a rászoruló**
* a fiúk fiúknak szóló, a lányok lányoknak szóló dobozt készítsenek
* egy pár sort is írjanak a megajándékozottnak
* a dobozt karácsonyi csomagoló papírba kérjük becsomagolni, de úgy, hogy külön a tetejét és külön az alját, hogy ne sérüljön meg a papír, amikor kibontják (így a dobozt is hasznosítani tudják a megajándékozottak)
* használt ruhát és elektromos kütyüket ne tegyenek a dobozokba!
* a doboz tetejére kérjük ráírni, hogy kinek szól a doboz és hogy fiúnak vagy lánynak (férfinak vagy nőnek) **5-6. évfolyam a gyerek nevét és évfolyamát is írja rá, akinek készítette**
* illatosított gyertyát és szappant ne tegyenek a dobozba, mert az édesség átveszi a szagát

|  |  |
| --- | --- |
| **évfolyam** | **kinek készíti a dobozt** |
| 5. évf | óvodások/iskolások lista alapján, a dobozra írják rá a megajándékozott nevét és csoportját/osztályát |
| 6. | iskolások lista alapján, a dobozra írják rá a megajándékozott nevét és osztályát |
| 7. | 1-2. osztály |
| 8. | 3-4. osztály |
| 9. | 4-6. osztály |
| 10. | 7-9. osztály  |
| 11. | gimnazisták/ felnőttek |
| 12. | idősek |

Felnőtteknek/időseknek ajándék ötletek: meleg zokni, kesztyű, sapka, gyertya (gyakori az áramszünet), írószer, 2025-ös naptár, zseblámpa/fejlámpa (elemmel!!), elemes rádió, tea, kávé, kakaó, édesség